EN NETFLIX-SERIE
LEDENDE MANAGER KIM HYEON-JEONG MIR LIFE FORSIKRINGSSELSKAB
Frk. Kim.
Han er klar til at se dig.
Okay.
Du ved godt, at firmaet er ved at blive opkøbt, ikke?
Ja, herre.
Jeg kan forstå, at Mir Life
bliver opkøbt af SB Life, et tysk forsikringsselskab.
Eftersom firmaets ejerskab er ved at skifte,
kan vi ikke undgå at omstrukturere.
Det her er den politik, der blev besluttet af cheferne.
"Ansatte, der er gift internt i firmaet, er kvalificeret til frivillig opsigelse."
Hvorfor?
Fordi de har relativ stabilitet.
Relativ stabilitet?
Ansatte, der er gift og har dobbeltindkomst,
må have et mere stabilt liv end ansatte med en indkomst.
Men selv hvis jeg lægger min løn sammen med min mands,
ville de ikke kunne måle sig med ledernes løn.
Det her er firmaets politik.
"Hvis en af de ansatte i et ansat ægtepar
ikke siger frivilligt op,
vil manden komme på ubetalt orlov."
Så du siger, hvis jeg ikke siger op,
fyrer I min mand?
Tænk grundigt over, hvilken mulighed der ville være bedst.
Bør du som hustru virkelig stå i vejen for din mands karriere?
Undskyld mig?
Det ville også være akavet for forældrene.
Hvilke forældre ville være glade for at se,
at deres søn hænger ud derhjemme, mens deres svigerdatter arbejder?
Det er nu, du skal støtte din mand.
Frk. Kim.
Hvad sagde HR-chefen?
Nå ja.
Din mand arbejder her også, ikke, frk. Lee?
Ja. Hvorfor spørger du?
Frk. Lee.
Han kan se dig nu.
Okay.
ÆGTEMAND: VI SKAL TALE SAMMEN
Hvad sagde han til dig?
Han bad mig overbevise dig.
Om at få mig til at sige op?
Det er det, firmaet vil have lige nu.
Slippe af med de kvindelige ansatte.
Er du okay?
Jeg har arbejdet så hårdt for det her firma.
Det ved du godt, ikke?
Naturligvis.
Selvfølgelig ved jeg det.
Jeg tror, jeg tog fri i to uger,
efter jeg fødte Jeong-min.
Jeg opgav frivilligt resten af min barselsorlov
og kom direkte tilbage på arbejde.
Det ved jeg.
Alle på arbejdet ved det.
De forventede, at jeg droppede alle mine roller som mor og kone
og var en dedikeret medarbejder i firmaet.
Nu siger han, jeg skal blive hjemme og tage mig af dig som kone.
Han sagde, jeg kommer i vejen for din karriere…
…hvis jeg fortsætter med at arbejde her.
SAG 12 YANGTZE-FLODDELFIN
Kom ind.
Jøsses.
Det virker, som om…
-Har du sovet her? -Jeg tog hjem ved daggry og hvilede mig.
Jaså.
Spiser du burger til morgenmad?
Ja. Jeg har snart et klientmøde, så jeg har ikke tid til ordentlig mad.
Hvad kan jeg gøre for dig?
Jeg skal besøge advokat Park Hak-su på hospitalet.
Jeg tænkte, du måske kunne tage med.
Men du kan nok ikke komme.
Vent…
Hvad er der sket med advokat Park?
Er han syg?
Jøsses.
Har du ikke hørt det?
I går aftes besøgte Jang Jae-jin advokat Park og lavede en scene.
Jang Jae-jin…
Jang Jae-jin, søn af Hyeonbo Byggeris formand?
Ja, nemlig.
Han blev løsladt fra fængslet for et par dage siden.
Grunden til, han kun fik en dom på otte år
efter det brutale mord på sin egen far, er på grund af dig og advokat Park.
Hvad mon hans problem er?
Han tog hjem til advokat Park og svingede en kniv for at få hævn.
Gudskelov dukkede hans familie op i tide.
Heldigvis kom han ikke slemt til skade. Han er bare lidt rystet.
Blev Jang Jae-jin fanget?
Ikke endnu. Politiet leder efter ham.
Jang Jae-jin husker sikkert også mit ansigt.
Så jeg bad sikkerhedsteamet om
at være mere opmærksom på de mennesker, der kommer ind i bygningen.
Vi øger antallet af sikkerhedsfolk,
så bare rolig. Okay?
Ja, frue.
-Tilbage til arbejdet. -Vi ses senere.
Han tog hjem til advokat Park og svingede en kniv for at få hævn.
Blev Jang Jae-jin fanget?
Ikke endnu. Politiet leder efter ham.
Hej.
Du er advokat Jung Myeong-seok, ikke?
Ja.
Jeg er Moon Jong-cheol, HR-chef hos Mir Life.
Vi har mødtes før. Kan du huske det?
Ja.
Undskyld.
Lad os gå til mødelokalet.
Ja.
"Hvis en af de ansatte i et ansat ægtepar
ikke siger frivilligt op,
vil manden komme på ubetalt orlov."
Jeg ved ikke, hvorfor denne politik er diskriminerende mod kvinder.
Siden de straffer manden, er det så ikke diskriminerende overfor mænd?
Præcis.
Det er det, jeg siger.
Modstandernes advokat hævder,
at det er diskrimination af kvindelige ansatte,
og det er så frustrerende.
Jamen…
Det er måske bogstavelig talt sandt, men vores samfund har patriarkalske værdier.
Hvis kun én person i ægteskabet kan arbejde,
kan vi så ignorere fordommene om, at det naturligvis skal være manden?
Jaså.
Ud af de 112 ægtepar i firmaet
har 98 af konerne faktisk allerede sagt op.
Præcis. I sagde, I ville straffe mændene, men i sidste ende
var det for det meste konerne, der trak sig frivilligt.
Og derudover kan de ikke engang klage.
Fordi deres mænd bliver holdt som gidsler af firmaet.
Er det ikke derfor, at kun to ud af de 98 kvindelige ansatte,
som sagde op, lagde sag an?
Blev denne politik lavet med alt dette i baghovedet?
Hvad?
Jamen, jeg mener…
Det er svært at lave store omstruktureringer uden nogle problemer,
så Mir Life fandt bare den mest effektive metode.
Ja, nemlig. Det er det, jeg siger.
Okay. De to ansatte, der har lagt sag an,
er Kim Hyeon-jeong og Lee Ji-young ikke?
Hvilken slags ansatte var de?
De var ikke særligt problematiske.
Man kan sige, at ledende manager Kim
var meget dedikeret til sit arbejde.
Hun fik jo prisen som bedste medarbejder to gange.
Assisterende manager Lee var også god til sit job.
Jeg kan se, hun tog mange fridage, før hun sagde op.
Jeg tror, de var til hendes lægeaftaler,
men jeg kan undersøge det nærmere.
Jo mere information I har om sagsøgerne, jo bedre.
Giv os venligst alt, hvad I har.
Vi vil ikke kritisere deres fejl og mangler,
men det er vigtigt, at vi kender deres situationer eller svagheder.
Ja, okay.
Men…
…angående modstandernes advokat.
Advokat Ryu Jae-sook?
Kender du hende godt?
Nej, jeg kender hende ikke personligt.
Jeg ved, at hun normalt påtager sig sager,
der involverer kvinder, menneskerettigheder og arbejde.
Er hun kendt i denne branche?
Hun havde mange sager, der opildnede offentligheden.
For eksempel sagen om Seono Industris snyd med underleverandører,
Gwangil Groups tidlige pension for sine kvindelige ansatte,
og personalets sagsanlæg mod Gyeongok Byggeri for at forårsage pneumokoniose.
Men fordi hun påtager sig store David og Goliat-sager,
så vinder hun ikke så mange sager.
Hun tabte alle de sager, der lige blev nævnt.
Hun er nærmest en advokat, der er specialist i at tabe sager.
Er du særligt bekymret for advokat Ryu?
Tja,
hun kom forbi firmaet engang, og hun var…
Hvordan skal jeg sige det?
Højrøstet?
Lad være med
at informere firmaet om jeres civilstand!
Mir Life udnytter loven til at tvinge koner til frivilligt at sige op
for at opnå en kønsdiskriminerende restrukturering!
Kom til fornuft!
-Kom til fornuft! -Kom til fornuft!
Tvungen opsigelse under dække af frivillig opsigelse!
Fordøm undertrykkelsen!
-Fordøm! -Hun er højrøstet.
-Mir Life, kom til fornuft! -Høringen før retssagen er i dag.
-Kom til fornuft! -Varmer hun op ved at demonstrere?
Jeg har aldrig set en advokat som hende før.
Fordøm!
-Fordøm! -Fordøm!
Og det ligner, hun har matchet farven på sit tøj med sagsøgernes.
Og taget matchende pandebånd på.
-Kom til fornuft! -Kom til fornuft!
Det er næsten tid. Skal vi gå ind?
Dommer Ryu Myeong-ha er kendt for at være streng med alt.
Ryu Myeong-ha?
Fordøm denne undertrykkelse!
Er dommeren i denne sag Ryu Myeong-ha?
Ja, vidste du ikke det?
Vi har et problem.
Den højrøstede advokat, hedder hun ikke Ryu Jae-sook?
Det er løgn…
Hendes familie kan ikke stamme fra Ryu-familien i Pungsan, vel?
Mir Life, indrøm denne uretfærdige fyring!
-Indrøm! -Indrøm!
FORLIGSMAND
Hej.
SAGSØGER
TILTALTE
Høje dommer.
Sagsøgerne og deres advokat har lige demonstreret
foran retten angående denne sag.
Jeg er bekymret for, at demonstrationen vil påvirke dig
og underminere retfærdigheden i denne retssag.
Sagsøgerne og jeg demonstrerede blot
mod den kønsdiskriminerende omstrukturering hos Mir Life.
Vi havde ingen intentioner om at påvirke retssagen.
Hvorfor så demonstrere foran retten?
I skulle have gjort det ved Mir Life.
Vi vil også protestere ved Mir Life.
Vi gjorde det kun her i dag, fordi vi skulle være ved denne høring.
Skal vi diskutere med dig, hvor vi demonstrerer?
Det er unødvendigt…
Advokat,
hvor stammer din familie fra?
Min familie stammer fra Ryu-familien i Pungsan.
Du godeste.
Min familie stammer også fra Ryu-familien i Pungsan.
Hvilket generationsnavn bruger din far så?
Min far…
Høje dommer, hvorfor spørger du om min fars generationsnavn og ikke mit?
Det er, fordi døtre normalt ikke bruger generationsnavne.
Nå ja.
Fordi døtre bliver outsidere, når de bliver gift,
og kan ikke videreføre Ryu-familien fra Pungsans slægt?
-Nej, jeg mener… -Høje dommer,
jeg mener, at denne sag i sin kerne handler om kønsdiskrimination.
Og kønsdiskrimination er strengt forbudt
ifølge dette lands love,
såsom loven om generel ligestilling
og loven om ligestilling på arbejdsmarkedet.
Jeg er dybt bekymret, om høje dommer,
der er fordomsfuld om, at jeg ikke bruger et generationnavn, fordi jeg er kvinde,
kan se essensen af denne sag retfærdigt.
Hvad?
"Jae" i Ryu Jae-sook er et generationsnavn, der henviser til
den 26. generation af Ryu-familien fra Pungsan.
Dit navn indeholder "Ha", høje dommer,
så jeg går ud fra, at du er fra den 27. generation.
Ja, det er jeg.
Det betyder, at jeg på en måde er som din tante.
Du behøver selvfølgelig ikke kalde mig "tante".
Okay.
Høje dommer, må jeg fremlægge protesten, at sagsøgerne og deres advokat…
Det bliver ikke et problem.
Undskyld?
Demonstrationen vil ikke påvirke min dømmekraft.
Så
det bliver ikke et problem.
Tak, dommer Ryu Myeong-ha.
Jeg kan ikke lide ordet "kontekst".
Det er ligeså svært som ordet "vibe".
Da jeg læste jura, skulle jeg ikke regne konteksten og tonen ud,
som var skjult bag ord.
Men det er ikke altid nok i nogle tilfælde.
Jeg kan ikke gå i detaljer,
men jeg har lært, at selv en moderat politik kan være kønsdiskriminerende,
hvis man inkluderer konteksten, at dette er et patriarkalsk samfund…
Hey, Young-woo.
Ja?
Er du…
…sammen med nogen?
Hvorfor spørger du pludselig om det?
Har det her også en skjult kontekst, jeg ikke kender til?
Nej, slet ikke.
Jeg spekulerer bare på, om du er i et forhold.
Altså…
Nej.
Nej?
Jeg mener…
Men…
…I kyssede?
Du godeste.
Jeg troede ikke, du havde det i dig.
Det er, som om du er i en Hollywood-film og gør tingene på den amerikanske måde.
Hvordan vidste du, jeg kyssede en?
Hvad mener du med hvordan?
I kyssede lige foran huset!
Jøsses, din lille…
Men hvad?
Er I ikke i et forhold?
Vi har ikke talt om det endnu.
Vi lærer hinanden at kende først ved at gå på dates.
Så er han en bølle.
Går han rundt og kysser dig uden at invitere dig ordentligt ud?
Hvem er han? Tag ham med hjem.
Jeg må se med egne øjne, hvilken slags fyr han er, okay?
Du godeste.
Jeg gjorde intet galt.
Hey, vent.
Luftpistolen.
"Hvis en af de ansatte i et ansat ægtepar
ikke siger frivilligt op,
vil manden komme på ubetalt orlov."
Hvad var Mir Lifes intention med denne politik?
Fik I ikke de kvindelige ansatte til at sige op
ved at true konerne med, at deres mænd ville miste deres job?
Nej, Mir Life er et firma, der respekterer kvinder.
Selv midt i omstruktureringen
fandt vi på en politik, der er mere fordelagtig for kvindelige ansatte.
"Bør du som hustru virkelig stå i vejen for din mands karriere?"
"Hvilke forældre ville være glade for at se,
at deres søn hænger ud derhjemme, mens deres svigerdatter arbejder?"
"Det er nu, du skal støtte din mand."
"Når en mand mister sit job, bliver han arbejdsløs."
"Men når en kone mister sit job, er hun stadig husmor."
"Vil du gøre din mands liv pinligt og ynkeligt?"
Det er de ord, du sagde til sagsøgerne. Kan du huske det?
Ja.
Sagde du ikke lige,
at Mir Life er et firma, der respekterer kvinder,
og at I fandt på en omstruktureringspolitik,
der er mere fordelagtig for kvindelige ansatte?
Men gennem disse møder
overtalte du aktivt de kvindelige ansatte
til frivilligt at sige op.
Indrømmer du det?
Jeg sagde bare, hvad jeg følte.
Det er mine personlige meninger, der er irrelevante for firmaets politik.
Vær ikke latterlig.
Høje dommer. Denne type afhøring er meget upassende,
fordi den fornærmer vidnet.
Begræns venligst sagsøgers advokat, så hun ikke går over stregen.
Hr. Moon er HR-chef hos Mir Life,
så han holdt møder med sagsøgerne som repræsentant for firmaet.
Skal jeg bare acceptere, at han udtrykte sine personlige meninger
og udvekslede uformelle samtaler på alvorlige møder på den måde?
Det tror jeg ikke,
dommer Ryu Myeong-ha.
ADVOKAT RYU JAE-SOOK
Hr. Moon Jong-cheol
repræsenterede Mir Life, da han mødtes med sagsøgerne.
Indrømmer du det?
Ja, men…
Notér det.
Da du hørte om firmaets omstruktureringspolitik,
hvad mente du om den?
Mente du, at den i sidste ende fik kvindelige ansatte til at sige op
ved at true dem og sige, at deres mænd ville miste deres job?
Nej.
Hvis jeg mente det, havde jeg sagt op.
I vores tilfælde var det min mand, der frivilligt sagde op.
Jeg følte ikke, at firmaets politik var kønsdiskrimination.
Medmindre det er omvendt diskrimination.
Du havde et møde med hr. Moon, ikke?
Ja.
Sagde han noget i stil med:
"Som hustru bør du så virkelig stå i vejen for din mands karriere?"
Det kan jeg ikke huske.
Fordi det er ikke så vigtigt.
Jeg husker, at hvis vi søgte om frivillig opsigelse,
ville vi få en fratrædelsesgodtgørelse svarende til 13 måneders løn
og muligheden for at arbejde som kontraktansatte.
En chance for at arbejde som kontraktansat?
Hvorfor siger du det, som om det er en slags frynsegode?
Ved du ikke, de bruger omstruktureringen som undskyldning
til at gøre kvindelige ansatte til deltidsansatte?
Alt det her om kønsdiskrimination og blive deltidssansat.
Jeg forstår ikke, hvordan folk, der normalt er så selvstændige og kloge,
kan sige, de blev tvunget til at træffe sådan en beslutning
på grund af det, hr. Moon sagde.
Der er uro i firmaet grundet omstruktureringen og opkøbet,
og nu er der også en retssag.
De tilbageværende ansatte er udmattede!
Det er alt.
Sagsøgers advokat, påbegynd krydsforhør.
Din mand er ret syg, ikke?
Jeg hørte, han for nylig blev opereret for tarmkræft.
Ja.
Men det var ikke grunden til, at min mand sagde sit job op.
Selv hvis han ikke var syg,
havde vi truffet samme beslutning.
Før din mands operation
fik du en måneds betalt orlov, ikke?
Det er en stor frynsegode for et firma,
som lige nu er under så svære omstændigheder.
At du er her i dag, har det noget at gøre med,
at du modtog sådan en frynsegode?
Frk. Choi Yeon-hui.
Gik din mands operation godt?
Vi havde travlt med retssagen,
så vi kunne ikke engang besøge jer på hospitalet.
Det er fint.
Operationen gik godt. Der er heller ingen metastaser.
Han er okay.
Virkelig? Det er godt.
Sikke en lettelse.
Du skal ikke have det dårligt med det her.
Bare fokuser på at tage dig af din mand.
Alle har forskellige meninger.
Hvis jeg var dig, havde jeg gjort det samme.
Frk. Kim…
Frk. Choi, har du prøvet bungeoppangen udenfor?
Jeg ved ikke, om det er, fordi den sælges foran retsbygningen, men den er god.
Lad os spise bungeoppang sammen.
Det er okay. Jeg gør det en anden gang.
Kom nu.
Tag i det mindste en.
Hvis vi alle tre stadig arbejdede sammen,
havde det været tid til en snack nu.
Undskyld.
Jeg er virkelig ked af det.
Hvorfor græder du?
Jøsses…
Det er okay.
Ja, det er okay.
Det er okay.
Hvad er meningen med alt det her?
Undskyld!
Her.
-Hvad er det her? -Bungeoppang.
Vi købte dem til jer, mens vi fik vores. Værsgo.
Tak.
Det var så lidt. Farvel.
Køber bungeoppang til modstanderens advokater?
De er ret afslappede.
Tror de, at de vinder?
Jamen, de vinder jo.
Kom så.
Jun-ho.
Jeg tror, vi skal undersøge sagsøgerne.
-Undersøge dem? -Ja.
Er der noget, der kunne vise,
at sagsøgerne frivilligt forlod firmaet?
Jeg er sikker på, de ikke sagde op, fordi de ville.
Men måske en slags bevis for,
at de mente, at frivillig opsigelse var det bedste valg på det tidspunkt.
Jeg undersøger det.
Hvad?
Taxa.
Jeg vil se reklamen på den taxa.
Hvad? Taxa?
Der er et symbol i reklamen på den taxa,
der ligner frk. Lee Ji-yeongs nøglering på en prik.
Jeg vil se, hvad det er.
Hvorfor skulle vi tjekke det?
Ja. Hvis det er endnu en af dine besættelser…
Har alle seler på?
Hvad er der med ham?
Young-woo.
Advokat Woo. Se godt efter.
HUIMANG KVINDEHOSPITAL BEGYNDELSEN PÅ ET NYT LIV HOS HUIMANG
"Ekspertise i fertilitetsbehandling."
"Huimang Kvindehospital"?
Du sagde, du arbejder med advokat Woo?
Tror du, du kan få advokat Woo til at stoppe hos Hanbada?
Undskyld mig?
Det er lige meget, om hun siger op eller bliver fyret.
JURIDISK KONSULTATIONSERKLÆRING
Hvad laver du?
Arbejde.
Jeg arbejder.
Jaså.
Du har ikke noget imod, jeg sidder her, vel?
Jeg må selv skaffe mig sådan en.
Jamen…
Så…
Hvordan er det
at arbejde for et stort advokatfirma?
Hvad?
For mig
kan det nogle gange være
forfærdeligt.
I store advokatfirmaer skal vi gøre uretfærdige ting
og også mobbe de svage.
Fordi dem, der har råd til advokater med høje kommissioner som os,
er de rige og magtfulde.
Ved du…
…hvem der fandt på Mir Lifes strategi for omstruktureringen?
Hvad?
Det gjorde vi.
Hvad?
Det var Hanbada.
Jeg så konsultationserklæringen, Hanbada sendte til Mir Life sidste år,
og det hele stod skrevet der.
"Officielt skal I sige, at manden bliver straffet
for at undgå kønsdiskrimination."
"Selv hvis det ikke er meget, vil en lille fratrædelsesgodtgørelse
være en fordel for at hævde frivillig opsigelse."
"Få det til at se ud, som om at være en kontraktansat
er en frynsegode, som kun tilbydes dem, der siger op."
Alt det her…
…var et trick, som Hanbada lærte Mir Life.
Så Mir Life fandt på den politik
med det formål at fyre de kvindelige ansatte?
Ja.
De brugte opkøbet som undskyldning for at fyre næsten 100 kvindelige ansatte
og overførte dem til deltidsstillinger,
mens de modtog råd fra et stort advokatfirma,
så de ikke ville få problemer i fremtiden.
Det er kløgtig kønsdiskrimination.
Hvis bare De Tre Musketerer
kunne bevise det her, så ville de have en chance for at vinde.
Det kommer nok ikke til at ske.
At se advokat Ryu på TV…
Har du set hende på TV?
Hendes kontor lignede en kiosk.
Tror du, hun kan udføre ordentlige undersøgelser?
Sikkert ikke.
Selv hvis hun ville ansætte en som Jun-ho, kunne hun så?
Nej, for hun har ikke råd.
Er du ikke enig?
Jeg vil holde op med at brokke mig og arbejde videre.
Nå ja.
Her er konsultationserklæringen,
og den har alt det, jeg lige nævnte.
Vil du læse den?
Tag dig god tid.
JURIDISK KONSULTATION ERKLÆRING
"Modtager: Virksomheden Mir Life. Afsender: Hanbada Advokatfirma."
"Titel: Gennemgang af…"
Nej, jeg mente ikke,
du skulle læse den højt.
Læs den stille for dig selv.
"Titel: Gemmemgang af politikken om omstrukturering for ansatte ægtepar."
Hvad er det her?
Den konsultationserklæring, Hanbada sendte til Mir Life sidste år.
Kendte du til indholdet af erklæringen?
Selvfølgelig gjorde jeg det.
Hvordan fandt du den her?
Så Hanbada hjalp virkelig
Mir Life med kun at fyre kvindelige ansatte?
Lærte I dem,
hvordan man diskriminerer på en måde, der ikke ville være ulovlig?
Nej, sådan bør det ikke formuleres.
Vi gav blot vores mening,
så vores klient kunne opnå sit mål uden juridiske problemer.
Hvis vi vinder denne retssag,
vil vi være en del af at legalisere fyringer af kvindelige ansatte først.
Og endda på en skammelig måde ved at bruge omstændigheden,
at frk. Lee blev behandlet for barnløshed.
Det er en skam, en delfin hoppede så højt, da jeg så
logoet for Huimang Kvindehospital.
Hvad? Delfin, hoppe, hvad?
Hvis vi ikke kan stoppe med at repræsentere Mir Life,
hvad så hvis vi i det mindste ikke taler om frk. Lees fertilitetsbehandling?
Hvis vi ikke kan bidrage til at forbedre verden som advokater…
Advokat Woo.
Hvem har sagt, at advokater bidrager til at gøre verden til et bedre sted?
-Undskyld mig? -En advokat forsvarer.
Det er vores job at beskytte klientens rettigheder
og gøre vores bedste for at forhindre klientens tab.
Vores juridiske ekspertise skal bruges til det,
ikke til at gøre verden til et bedre sted.
Og hvad ville gøre verden til et bedre sted til at starte med?
Er det ikke dommerens job at bedømme det?
"Enhver advokats mission skal være
at forsvare fundamentale rettigheder og opnå social retfærdighed."
Det er Paragraf 1, Artikel 1 i advokatloven.
Præcis!
Forsvarer vi ikke Mir Life lige nu?
Det er dommerens opgave at afgøre, hvilken side der er socialt retfærdig, ikke vores.
Bliver du…
…vred?
Nej, jeg gør ej!
Selv når dine bryn er sænkede, og dine kindben er hævede,
og dine næsebor udvider sig?
Det er typiske tegn på, at nogen er vred.
Nå, men…
Undersøg fertilitetsbehandlinger grundigt
og afhør frk. Lee Ji-yeong ordentligt. Okay?
Hvis du ikke gør det, så gør jeg det.
DELFINER HØRER TIL I DET STORE HAV, IKKE I ET AKVARIUM
Det er en delfin!
-Hej. -Hej.
Hej.
Delfinen er så sød.
Kom så, unger.
-Okay. -Okay.
HOLD OP MED AT VISE DELFINER FREM, OG SLIP DEM FRI
Der er også en demonstration foran Mir Life lige nu,
men jeg vender det blinde øje til og demonstrerer for noget andet i stedet.
Jeg ved ikke, om det her er en god ide.
Du demonstrerer ikke for at befri delfinerne som advokat.
Vi er…
…på en date lige nu.
Hvad skal jeg så gøre som advokat?
Skal jeg lytte til advokat Jung
og lade dommeren afgøre, hvad der er rigtigt og forkert,
og kun fokusere på at forsvare klienten?
Altså…
Mens jeg har arbejdet for Hanbada,
har jeg set mange advokater, der var stressede over det samme.
Nybegyndere, yngre advokater, senioradvokater, dem alle.
-Virkelig? -Ja.
Der er advokater som advokat Jung, der har deres overbevisninger,
men der er også advokater, som stadig overvejer og bliver påvirket.
Og nogle advokater ender med at forlade firmaet på grund af det.
Er det, fordi Hanbada er et stort advokatfirma?
Men det sjove er,
der intet sted er, der er mere aktivt for public service end et stort advokatfirma.
Der er sikkert ingen advokatfirmaer i Korea,
der tager lige så mange sager i offentlig interesse som Hanbada og Taesan.
Det er svært.
Det er endnu sværere efter det, du lige sagde.
Det er ikke et problem med et nemt svar.
Tag dig god tid og tænk langsomt over det.
Jeg vil altid heppe på dig, uanset hvad du beslutter dig for.
"Jeg sværger at fortælle sandheden, hele sandheden
og intet andet end sandheden,
og accepterer at blive straffet i overensstemmelse med mened,
hvis usandheder siges."
Tiltaltes advokat, begynd afhøringen.
Hvornår fandt du ud af,
at Mir Life ville blive overtaget af SB Life, et tysk forsikringsselskab?
I løbet af sidste år.
Du holdt mange betalte fridage sidste år.
Og i et par måneder gik du tidligt hjem tre dage om ugen.
Hvorfor?
Jeg havde en tid hos lægen.
Men det var kun sidste år.
I de otte år, jeg har arbejdet for firmaet,
havde jeg aldrig holdt så ofte fri som sidste år.
Hvad hedder hospitalet, du var på?
Huimang Kvindehospital.
Huimang Kvindehospital
er en fødeklinik med speciale i fertilitetsbehandlinger, ikke?
Ja.
Med kunstig befrugtning, som er en af måderne at behandle barnløshed på,
skal man på hospitalet tre gange om ugen i en måned.
Hvis man har et job, skal man gå tidligt.
På de dage, hvor der indsamles æg eller implanteres embryoer,
skal man formentlig tage en fridag.
Forlod du også arbejdet tidligt
og tog hyppige fridage på grund af kunstig befrugtning?
Ja.
Så for dig ville forslaget om frivillig opsigelse
have været en god mulighed for at fokusere på fertilitetsbehandlingen.
Siden du havde planer om graviditet.
Hvordan er det relevant?
Jeg blev ikke gravid,
men selv hvis det var lykkedes mig, ville jeg have fortsat mit arbejde for firmaet.
Ifølge beskæftigelsesloven modtager kvindelige ansatte
90 dages betalt ferie før og efter fødslen.
Ved sidste høring nævnte sagsøgers advokat
den måneds betalt orlov, som vidnet, frk. Choi, havde fået,
og sagde, at det var en enestående frynsegode for et firma
under så vanskelige omstændigheder.
Gælder det så ikke også for de 90 dages barselsorlov?
Protest. Sagsøger fik kunstig befrugtning, længe før det blev foreslået,
at hun frivilligt skulle sige op.
Sagsøgers behandling af barnløshed og frivillige opsigelse er irrelevante.
Jamen…
Afvist.
Tiltaltes advokat, fortsæt afhøringen.
Sagsøger, svar ærligt.
Besluttede du ikke, det ville være bedre at benytte lejligheden
og få fratrædelsesgodtgørelsen og sige op, så du kunne forberede din graviditet,
i stedet for at blive i et firma i krise?
Undskyld mig.
Jeg hedder Woo Young-woo.
Om det læses forlæns eller baglæns, er det stadig Woo Young-woo.
Kajak, regninger, rotator, rejer, Woo Young-woo.
Jeg er Ryu Jae-sook.
Hvis det vendes om, er det Sook-jae Ryu.
Okay.
Jeg så dig i avisen.
"Koreas første autistiske advokat."
Jeg spekulerede på, hvilken slags advokat hun ville blive,
men jeg kan se, at du endte hos Hanbada.
Jeg troede, du ville arbejde et sejere sted.
Et sejere sted?
Ja. For eksempel på Ryu Jae-sooks Advokatkontor.
Nå.
Er det ikke sejere at være på de tapre kvindelige arbejderes side,
i stedet for at forsvare en klient som Mir Life?
En advokat er en, der forsvarer.
Det er en advokats job at beskytte klientens rettigheder
og gøre det bedste for at forhindre klientens tab.
Det er ikke en advokats job at bedømme,
hvilken klient der ville gøre dem sejere.
Men advokater er mennesker.
De er anderledes end dommere og anklagere.
-Undskyld? -Vi arbejder alle med jura,
men mens dommere og anklagere arbejder for at beskytte loven,
arbejder advokater for at beskytte folk.
Hver sag kan bare være arbejde for en dommer eller anklager,
men det er anderledes for en advokat.
Vi sidder ved siden af klienten…
…som en, de valgte som beskyttelse
og som mennesker.
"Du tog ikke fejl."
"Jeg støtter dig."
At sige disse ting og vise dem støtte
er også en del af vores job.
For at gøre det må vi selv bedømme, hvad der er rigtigt,
i forhold til, hvem vi forsvarer.
Du kan ikke lyve for dig selv.
Hvad?
Advokat Woo er sammen med advokat Ryu.
Hvad snakker de mon om?
Det undrer jeg mig også over.
-Hvad laver du? -Hvad? Hvorfor spørger du?
Du prøvede at gå ind på Young-woos kontor. Hvad er det?
Jeg kunne have et spørgsmål til advokat Woo.
Hvad er du? Kajak Regninger-beskytteren? Hvad har det med dig at gøre?
Young-woo gik med Jun-ho tidligere.
Hun er her tydeligvis ikke. Hendes lys er slukket.
Hvor skal hun hen med Jun-ho så sent?
Jeg troede, du boede med Jun-ho. Ved du det ikke?
-De to… -Hvad med dem?
De ser hinanden.
Ser de hinanden?
-Hvorfor? -Hvad mener du?
Det gør de bare!
Du er så irriterende.
Flyt dig.
JURIDISK KONSULTATIONSERKLÆRING
RYU JAE-SOOKS ADVOKATKONTOR
ADVOKAT WOO YOUNG-WOO
Hvad er der galt? Leder du efter noget?
Jeg leder efter min far.
Hvad?
Min far sagde, han så os kysse sidst.
Hvad?
Jeg skulle tage dig med, så du kunne møde ham.
Men det gør jeg ikke.
Fordi vi er ikke kærester endnu.
Hvad…
Er vi ikke…
…kærester endnu?
Altså…
Vi har aldrig sagt, vi var kærester, vel?
Jamen…
Eller gjorde vi?
Så…
…vi er kærester?
Hvis vi ikke er kærester,
hvorfor ville jeg så demonstrere for at befri delfinerne på min fridag?
Hvad?
Er du ikke enig i, at delfiner skal sættes fri?
Jo, selvfølgelig.
Men det er ikke den bedste aktivitet at lave på nogens fridag.
Det er jo ikke sjovt.
Det er ikke…
…sjovt?
Jeg mener…
Ærlig talt,
den liste, du lavede.
"Ting at lave på dates"?
Ja.
Jeg er ikke…
…vant til de ting.
Folk gør normalt ikke sådan nogle ting på dates.
Ting som at samle skrald, mens man løber langs Hanfloden.
Jun-ho!
Hej…
Den dag samlede du virkelig
kun skrald op.
Du samlede skrald op igen og igen, mens dagen blev lysere,
indtil den store kurv var fuld.
Er der andre,
der tager på den slags dates?
Vi har også været på typiske dates.
For eksempel har vi været på berømte restauranter.
De var alle gimbap-steder. Vi spiste kun gimbap den dag.
Der er også ting på listen, du gerne vil.
Vi tog i arkaden, fordi du ville.
Der var meget larm, men jeg holdt det inde.
Okay, men vi spillede kun "Find forskellen" i tre timer.
Hov!
Klaret!
Klar? Værsgo!
Klaret!
Klar? Værsgo!
Klaret!
Klar? Værsgo!
Klaret!
Advokat Woo.
Du er fantastisk til det her.
Klaret!
Og du var for god, så det var ikke sjovt for mig.
Så…
Hvorfor bliver du så ved med at tage på dates mig?
Det er ikke sjovt for dig.
Fordi jeg kan lide dig!
Jeg demonstrerede for at befri delfinerne, samlede skrald op, mens jeg joggede,
og tog på de berømte gimbap-steder, fordi jeg kan lide dig.
Men alligevel er vi ikke…
…officielt sammen?
Det der…
…sårer mig virkelig, ved du det?
Okay.
Sagsøgers advokat, du har indgivet nye beviser, ikke?
Ja, høje dommer.
Det er bevis for, at Mir Life grundigt havde planlagt
den kønsdiskriminerende omstruktureringspolitik
med det formål at fyre de kvindelige ansatte fra starten.
En anonym kilde sendte det til vores kontor.
Lad mig præsentere den originale notesbog
fra hr. Moon Jong-cheol, HR-chef hos Mir Life.
Jeg har indgivet de scannede kopier af de omtalte sider i dag.
Vent, er det virkelig din notesbog?
Firmaet gav dem til alle de ansatte sidste år.
Min burde være på mit kontor.
Hvis I kigger i notesbogen, kan I se, at hr. Moon
har for vane at tage noter, når han snakker i telefon.
Disse noter blev taget under et opkald i april sidste år
med direktøren for Mir Life, Choi Seung-cheol.
Direktør Choi gav klart hr. Moon ordren
at få konerne til at sige op frivilligt
ved at informere dem om, at deres mænd vil blive straffet.
-Er det sandt? -Det kan ikke benægtes.
-Du godeste. -Det er ubestrideligt bevis.
Hr. Moon, er det her sandt?
Er det din notesbog?
Det har jeg skrevet.
Jeg ved ikke, hvordan den…
…endte i deres hænder.
Høje dommer.
Hr. Moon er ikke gået med til, at hans notesbog bliver brugt som bevis.
Derfor er beviserne blevet indsamlet ulovligt.
Dette vedrører straffeloven, Artikel 300…
Tre…
Strafferetsloven, Artikel 300…
Hvad er det?
Det med den ulovlige indsamling af beviser.
Nå ja.
"Artikel 308-2 i strafferetsloven. Ethvert bevis indsamlet i strid
med retfærdig rettergang skal ikke godkendes"?
Ja, ifølge den artikel, I lige har hørt,
kan hr. Moons notesbog ikke bruges som bevis.
Udeluk den venligst fra beviserne.
Jamen…
Men det er strafferetsloven. Denne retssag er en civil procedure.
Er det ikke rettens skøn
at acceptere beviser i henhold til civilretsloven,
som tager princippet om fri evaluering af beviser til sig?
Jeg ser frem til din kloge dom, dommer Ryu Myeong-ha.
ADVOKAT RYU JAE-SOOK
Blev notesbogen sendt af en anonym kilde?
Ja, høje dommer.
Så selvom beviserne blev indsamlet ulovligt,
er overtrædelsen af proceduren
ikke stor nok til at afvise beviserne.
Jeg anerkender tilladelsen af jeres beviser.
Det er okay.
HR-CHEF MOON JONG-CHEOL
I sagde, at alle ansatte er familie. Er kvindelige ansatte ikke også familie?
Indrøm uretmæssig opsigelse!
-Indrøm! -Indrøm!
En protest blev afholdt ved Mir Lifes bygning for at fordømme Mir Lifes fyring
af kvindelige ansatte blandt ansatte ægtepar.
Protesten indeholdt kvindelige ansatte, som blev fyret fra Mir Life,
og medlemmer af kvindeorganisationer og fagforeninger.
I mellemtiden har to af de fyrede kvindelige ansatte lagt sag an
for at bekræfte ugyldigheden af deres fyring.
Deltagere i protesten sagde,
de ville indgive en skriftlig erklæring til retten.
Det bliver fuldt nøje, om protesten vil påvirke afgørelsen.
Nu til afgørelsen.
Formel afgørelse.
Alle sagsøgernes krav er afvist.
Og sagsomkostningerne skal betales af sagsøgerne.
Retten anerkender, at den tiltalte opfordrede
ansatte ægtepar til frivilligt at sige op flere gange
og informerede dem om deres mænds opsigelse,
eller at de ville komme på ubetalt orlov, hvis de ikke gjorde.
Men at udpege en af de ansatte
i et ansat ægtepar til dette under en omstrukturering
er acceptabelt fra det socioøkonomiske perspektiv,
og fordi de ikke specificerede, at det kun gjaldt konerne,
kan det ikke ses som en handling mod ligestilling
eller diskrimination mod kvinder som opstillet
i forfatningen eller beskæftigelsesloven.
Desuden
har sagsøgerne indgivet deres opsigelsesbreve
med betingelserne for frivillig opsigelse taget i betragtning,
som den tiltalte foreslog,
og de forskellige omstændigheder og interesser i forhold til mulighederne
for at sige op og fortsætte med at arbejde.
Derfor kan dette ikke betragtes som ugyldigt.
Du godeste.
Herre.
Du ser ikke for godt ud. Er alt i orden?
Kendelsen var til vores fordel.
Hvad var meningen med det?
Det hjælper ikke mig, men firmaet.
Hvad?
Ærligt talt,
så tror jeg, jeg snart bliver fyret.
Vidste du ikke det?
Nej.
Jaså.
Jeg tænkte, at Hanbada måske havde givet dem endnu en konsultation.
"Hvordan man fyrer HR-chefen uden problemer." Noget i den stil.
Det er første gang, jeg hører om det.
Officielt fyrer de mig, fordi omstruktureringen ikke lykkedes.
Retssagen, demonstrationen og nyhedsindslagene.
Tingene løb lidt løbsk.
Men jo mere jeg tænker over det,
desto mere føles det, som om det var deres plan fra starten.
De vil give mit job til den person, SB Life vil have.
Du har været meget igennem. Det må være hårdt for dig.
Nej.
Jeg fyrede næsten 100 ansatte.
Det ville ikke være rigtigt at håbe, at tingene ville ordne sig for mig.
Det er karma.
Uanset dommen ser vi positivt på retssagen.
Nemlig. Vi ser det som VTGK!
Vi Tabte, men det var en God Kamp!
Vi er glade for, at vi i det mindste havde en retssag!
-Vi har det godt! -Vi har det godt!
Vi har stadig den anden og sidste anke.
Så vi vil kæmpe endnu modigere for jobsikkerhed og lighed!
-Det vil vi! -Det vil vi!
-Kæmp! -Kæmp!
Jeg er forbløffet over, at de holder en fest efter retssagen,
og det er også underligt, vi skal med, bare fordi vi blev inviteret.
Vi var trods alt modstanderne.
Jeg vil med. Jeg er nysgerrig.
Er du interesseret i de ting?
Håndtere sager om menneskerettigheder, kvinder og arbejde som advokat Ryu?
Altså…
Jeg er ikke sikker.
Advokat Ryu
er som Yangtze-floddelfinen.
Gud, Yangtze-floddelfinen. Den har jeg ikke hørt om længe.
Må jeg fortælle dig om Yangtze-floddelfinen?
Må jeg sige nej?
Kom nu.
Delfiner lever mest i havet,
men nogle bestande tilpasser sig floder.
Yangtze-floddelfinen er et eksempel på det.
Som deres navn hentyder, levede de i Yangtze-floden i Kina,
men de blev erklæret uddøde i 2007.
Hvordan ligner advokat Ryu så Yangtze-floddelfinen?
Advokat Ryu
er den slags advokat, man ikke finder hos Hanbada.
Jeg håber bare, hun ikke uddør.
RYU JAE-SOOKS ADVOKATKONTOR
KØNSDISKRIMINERENDE OMSTRUKTURERING
DER BØR IKKE OMSTRUKTURERES!
Du gør det igen.
Bare lad det være.
Det er ikke nemt at lade det være.
Jøsses.
JEG HEPPER PÅ DIG, ADVOKAT RYU
BETYDNINGSFULDT NEDERLAG!
Gad vide, hvordan det er at få den slags støtte.
Selv når hun taber.
Ja.
Også mig.
MIST IKKE MODET! LAD OS OVERVINDE! LAD OS KÆMPE SAMMEN!
Du godeste! I er her.
Vi var oppe på taget. Lad os gå op sammen.
Okay.
Nå ja.
Vil du gå op først?
Jeg har noget til advokat Woo.
Okay.
Jeg ville returnere den her.
JURIDISK KONSULTATIONSERKLÆRING
Hvorfor har du den?
Sendte du den ikke til mig?
Nej.
Dit visitkort lå i den.
Som om du havde sendt den til mig i hemmelighed.
HANBADA ADVOKATFIRMA ADVOKAT WOO YOUNG-WOO
Det virker også, som om det er kompliceret hos Hanbada.
Du bør passe på dig selv.
Så du havde den her hele tiden, men brugte den ikke som bevis?
Hvis jeg gjorde, havde du været i knibe.
Og jeg havde også andre måder at skaffe beviser på.
Kom.
Hej.
Sæt dig herovre.
Vi lavede bibimbap.
De grøntsager, advokat Ryu dyrker heroppe på taget, er så friske.
Jeg er bonde ved siden af.
Taglandbrug.
Men jeg er nok bedre til landbrug, end jeg er til mit primære job.
Har du kun bibimbap? Ingen gimbap?
Jeg kan ikke se ingredienserne i bibimbap på en gang,
så jeg kunne blive urolig over uventet konsistens eller smag.
Hvad?
Gimbap?
Urolig?
Så lad være med at blande ingredienserne, og spis dem separat.
Jamen…
Bare spis, hvad du får.
Okay.
Bibimbapen er så smuk.
Vi skulle være kommet tidligere og have hjulpet med forberedelserne.
Vi slappede bare af og tog os god tid, mens vi lavede det.
Reciterede digte.
Reciterede digte?
Det viser sig, at vi alle elsker poesi.
Jeg reciterede et af digteren Kim Su-young,
og Hyeon-jeong reciterede et af digteren Ko Jung-hee.
Og nu er det advokat Ryus tur.
Er dette tiden til at recitere digte?
Har du ikke en appelsag at forberede?
-Nå ja. -Det er rigtigt.
Du har ret.
Hanbadas advokater er anderledes.
Jeg tror, jeg taber igen.
Kom nu, vi kan have det sjovt i dag.
Det er efterfesten.
Jeg er nysgerrig efter at høre, hvilket digt advokat Ryu kan lide.
Ja, vi vil vide det. Reciter det for os.
Ryu Jae-sook!
-Ryu Jae-sook! -Ryu Jae-sook!
Så er det nu!
"Selvom der er mange ordsprog,
er livet
glædeligt at blive en briket
til en anden end mig selv."
"Fra den dag, gulvet bliver koldt, til foråret kommer,
er det smukkeste på Den Koreanske Halvøs gader
en lastbil, der passioneret kører op ad bakken
med briketter."
"Som om den ved, hvad den skal gøre,
brænder en briket uendeligt,
når dens krop bryder i brand,
men jeg var uvidende, selvom jeg fik varm ris og suppe hver dag."
"Fordi jeg frygtede at blive en ensom klump aske
efter at have elsket andre med hele mit væsen,
er jeg ikke blevet briket
for nogen."
"Når jeg tænker over det,
er livet at knuse mig selv i småstykker."
"Jeg havde aldrig overvejet
at rydde gaderne, så andre kunne gå,
når verden er glat af morgensne."
RYU JAE-SOOKS ADVOKATKONTOR
Det var fantastisk!
-Spis. -Okay.
-Tak for maden. -Værsgo.
Pokkers.
Ja, chef.
Jeg stod af på den forkerte etage.
Jeg har både en stjerne- og en flathead-skruetrækker.
Ja, jeg er på vej op.
Pokkers.
Advokat Jung, de har fanget Jang Jae-jin.
Politiet fangede ham i Changwon,
så du behøver ikke bekymre dig mere.
Hvad i…
Er jeg syg?
Er der virkelig en lov, der siger, at selv dem,
der ikke besøger en kulturarv, skal betale entréen?
Må jeg tage på forretningsrejse?
-Hvorhen? -Jeju-do.
Jeg vil gøre mit bedste, da det er en tur med mange nye advokater.
Vi kalder det en forretningsrejse, men er det ikke et påskud for at tage på ferie?
De har ikke åbent.
Det ser ud, som om den har været lukket længe.
Bliv ikke blændet af det, I kan se.
Husk på sagens kerne.
Du burde tage en pige med hjem, der kan gøre dig lykkelig.
Ikke en, du skal tage dig af.
Tekster af: Peter W. Pedersen